വിമാന സര്വീസ് പുനഃരാരംഭിക്കുന്നു മാര്ഗനിര്ദേശം പുറത്തിറക്കി കുവൈത്ത് വ്യോമയാന വകുപ്പ് കുവൈത്ത്: കുവൈത്തില് വിമാനസര്വീസ് ആരംഭിക്കുന്നതുമായി ബന്ധപ്പെട്ട് എയര്ലൈന്സുകള്ക്കുള്ള മാര്ഗനിര്ദേശം വ്യോമയാന വകുപ്പ് പുറത്തിറക്കി. ഇന്ത്യയുള്പ്പെടെയുള്ള രാജ്യങ്ങളില് നിന്ന് ഈ ആഴ്ച തന്നെ സര്വീസ് ആരംഭിക്കുമെന്നാണ് സൂചന. മന്ത്രിസഭാ അനുമതിയുടെ അടിസ്ഥാനത്തില് ഇന്ത്യ, ഈജിപ്ത്, ബംഗ്ലാദേശ്, പാകിസ്ഥാന്, ശ്രീലങ്ക, നേപ്പാള് എന്നിവിടങ്ങളില് നിന്ന് നേരിട്ട് കുവൈത്തിലേക്ക് വിമാന സര്വീസിന് അനുമതി നല്കിയതായി കാണിച്ചാണ് വ്യോമയാന വകുപ്പ് വിമാനക്കമ്ബനികള്ക്ക് സര്ക്കുലര് നല്കിയത്. ഇതോടൊപ്പം യാത്രക്കാര്ക്കുള്ള നിബന്ധനകളും നടപടിക്രമങ്ങളും വിശദീകരിക്കുന്നുമുണ്ട്. അനുമതി നല്കിക്കൊണ്ട് നേരത്തെ മന്ത്രിസഭ പ്രഖ്യാപനം വന്നിരുന്നെങ്കിലും വ്യോമയാന വകുപ്പിന്റെ സര്ക്കുലര് ഇറങ്ങാത്തതിനാല് വിമാനക്കമ്ബനികള് ടിക്കറ്റ് ബുക്കിങ് ആരംഭിച്ചിരുന്നില്ല. എന്നാല് ഇന്ന് വിജ്ഞാപനം ഇറങ്ങിയതോടെ അടുത്ത ദിവസം തന്നെ സര്വീസുകള് ആരംഭിച്ചേക്കുമെന്നാണ് വിവരം.